# ג'ון קונלי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ג'ון באודן קונלי ג'וניור (27 במרץ 1917, 15 ביוני 1993) פוליטיקאי אמריקאי, ידוע בכך שישב ליד ג'ון פ. קנדי בעת רציחתו, ואף נפצע במהלך האירוע.

קונלי נולד בעיירה פלורסוויל טקסס, ולמד משפטים באוניברסיטת טקסס. שירת בצי ארצות הברית במהלך מלחמת העולם השניה.

בשנת 1961 מינה הנשיא קנדי את קונלי לשר הימיה. קונלי פרש מתפקידו זה כעבור 11 חודשים על מנת להתמודד על משרת מושל טקסס. הוא נבחר למושל טקסס מטעם המפלגה הדמוקרטית בשנת 1962. מבחינת הפוליטיקה הפנימית של המפלגה הדמוקרטית בטקסס הוביל קונלי פלג שתמך בסגן הנשיא לינדון ג'ונסון, שהיה אף הוא טקסני, אל מול פלג נוסף בראשות סנטור בשם ראלף יארבורו.

לקראת הבחירות בארצות הברית, שהיו אמורות להערך בשנת 1964 ראה הנשיא קנדי לנכון לאחד את השבר במפלגה בטקסס, ולנסות לזכות בקולות רבים מאזור הדרום הכפרי, השמרני והפרוטסטנטי האדוק, כאשר קנדי היה צעיר וליברל, קתולי ועירוני. בבחירות הקודמות ניצח קנדי ברוב דחוק, ועשרים וארבעה קולות האלקטורים של טקסס היו חשובים מאוד לבחירתו מחדש. שנה לפני הבחירות יצא קנדי, כשהוא מלווה באשתו, למסע בחירות בטקסס, וקונלי, המושל, אירח אותו ברוב כבוד.

ביום 22 בנובמבר 1963, בעת שנסעו קונלי ורעייתו נלי ביחד עם קנדי ואשתו ברחובות העיר דאלאס, נורה הנשיא קנדי ונרצח. גם קונלי נפגע באירוע, בו איבד הנשיא את חייו.

הנשיא ריצ'רד ניקסון מינה את קונלי כשר האוצר בממשלתו בשנת 1971 והוא שירת בתפקיד זה עד שנת 1972. בשנת 1973 הצטרף קונלי למפלגה הרפובליקנית, דבר שנמנע מלעשותו כל עוד היה הנשיא ג'ונסון בחיים. כאשר פרש מתפקידו סגן הנשיא ספירו אגניו בשנת 1973, עלה שמו של קונלי כמועמד לתפקיד (ואילו היה מקבל אותו, יש להניח שהיה מקבל לבסוף את תפקיד הנשיא לאחר התפטרות ניקסון כתוצאה מפרשת ווטרגייט). בשנת 1980 ניסה לרוץ לתפקיד מועמד המפלגה הרפובליקנית לנשיאות, אך נכשל בכך. נפטר בשנת 1993 .

מקור: http://he.wikipedia.org../../../%D7%92/27/%D7%95/%D7%92%27%D7%95%D7%9F_%D7%A7%D7%95%D7%A0%D7%9C%D7%99.html

קטגוריות: מדינאים ופוליטיקאים אמריקאים | רצח קנדי

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Suomi
- Français
- 日本語
- Polski